
ИСТИНСКИЯТ МЪЖ ВЪЗПИТАВА С ИГРА

СЪОБЩЕНИЕ ДО МЕДИИТЕ
Национална кампания „Да бъдеш Баща“

София, 14 юни 2016 г.
На 19.06 отбелязваме Деня на бащата, който се празнува в над 80 държави на третата неделя от месец юни. 
За поредна година Национална кампания „Да бъдеш Баща“ чества този празник, с който искаме да благодарим на мъжете, които са до децата на България, независимо дали са бащи (биологични или не), дядовци, вуйчовци, големи батковци, учители, треньори и др.
Защото грижата на мъжете и техният модел на поведение са не по-малко ценни и значими за нашите деца от грижата на майките.
Кога, къде и какво? Публични събития за Деня на бащата ще бъдат организирани из цялата страна.  Вижте програмата на отворените събития на Деня. 
Със собствени инициативи в Деня ще се включат и много организации в цялата страна.
Национална кампания „Да бъдеш баща“ води началото си от 2013 г., когато 10 неправителствени организации се обединяват около целта общественото внимание да бъде насочено върху значимостта на бащината роля за пълноценното развитие на детето.
През изминалата „Седмица на бащата – Баща за пример“ (ноември 2015) се включиха много семейства и над 100 различни организации от страната.
„Да бъдеш Баща” е част от световната кампания за бащина грижа MenCare, която се провежда в повече от 35 държави на 5 континента. Целта на  MenCare е да подкрепя мъжете в ролята им на грижовни, справедливи, отговорни и неагресивни родители и настойници, за да подпомогне успешното развитие на децата и отношенията в семейството.

